Πρόταση κανονισμού (ΕΚ) του Συμβουλίου σχετικά με τις κοινοτικές χρηματοδοτικές συνεισφορές στο διεθνές ταμείο για την Ιρλανδία (97/C 190/09) COM(97) 130 τελικό - 97/0116(CNS)

(Υποβλήθηκε από την Επιτροπή στις 20 Απριλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι τα προγράμματα του Διεθνούς Ταμείου για την Ιρλανδία, εφεξής «το Ταμείο», ενθαρρύνουν τη διασυνοριακή και διακοινοτική συνεργασία και κατά συνέπεια προωθούν το διάλογο και τη συμφιλίωση μεταξύ των εθνικιστών και των ενωτικών 7

ότι το Ταμείο αποτελεί επιτυχές παράδειγμα αγγλοϊρλανδικής συνεργασίας για την προώθηση της συμφιλίωσης μεταξύ των δύο κοινοτήτων και την οικονομική τους και κοινωνική τους πρόοδο 7

ότι κατά την περίοδο 1989 έως 1995 η Κοινότητα χορήγησε ετησίως 15 εκατομμύρια Ecu για την ενίσχυση σχεδίων του ταμείου τα οποία είχαν πραγματικές πρόσθετες επιπτώσεις στις ενδιαφερόμενες περιοχές 7

ότι, δυνάμει του κανονισμού (ΕΚ) αριθ. 2687/94 του Συμβουλίου, της 31ης Οκτωβρίου 1994, σχετικά με τις χρηματοδοτικές συνεισφορές της Κοινότητας προς το Διεθνές Ταμείο για την Ιρλανδία (1) το ποσό που ορίστηκε στα πλαίσια της διαδικασίας του προϋπολογισμού για καθένα από τα οικονομικά έτη 1995, 1996 και 1997 ήταν 20 εκατομμύρια Ecu 7

ότι οι εκθέσεις αξιολόγησης που εκπονήθηκαν σύμφωνα με τα άρθρα 3 και 5 του κανονισμού του (ΕΚ) αριθ. 2687/94 επιβεβαίωσαν ότι η συνεισφορά της Κοινότητας χρησιμοποιήθηκε σύμφωνα με τους στόχους του Ταμείου για την Ιρλανδία και με τα κριτήρια που ορίζονται στις παραγράφους 1 και 2 του άρθρου 2 του προαναφερόμενου κανονισμού 7

ότι η ισχύς του κανονισμού του (ΕΚ) αριθ. 2687/94 λήγει στις 31 Δεκεμβρίου 1997 7

ότι η διαδικασία ειρήνευσης στη Βόρειο Ιρλανδία απαιτεί τη συνέχιση της κοινοτικής ενίσχυσης πέραν της ημερομηνίας αυτής 7

ότι η Επιτροπή ενέκρινε, στις 28 Ιουλίου 1995, απόφαση για τη χορήγηση βοήθειας εκ των διαρθρωτικών ταμείων στο ειδικό πρόγραμμα ενίσχυσης για την ειρήνευση στη βόρειο Ιρλανδία και τις όμορες κομητείες της Ιρλανδίας 7

ότι η συνεισφορά της Κοινότητας θα πρέπει να χρησιμοποιηθεί από το Ταμείο, κατά προτεραιότητα, για σχέδια που συμβιβάζονται με τις δραστηριότητες που χρηματοδοτούνται από το ειδικό πρόγραμμα ενίσχυσης για την ειρήνη και τη συμφιλίωση 7

ότι η ενίσχυση αυτή θα λάβει τη μορφή χρηματοδοτικών συνεισφορών για περίοδο δύο επιπλέον ετών 7

ότι θα πρέπει να καταρτιστεί έκθεση αξιολόγησης του έργου του Ταμείου και των αναγκών για περαιτέρω ενίσχυση, πριν την 1η Απριλίου 1999 7

ότι το ποσό που κρίθηκε αναγκαίο για την κοινοτική συνεισφορά προς το Ταμείο για την Ιρλανδία ανέρχεται για τα έτη 1998 και 1999 σε 17 εκατομμύρια Ecu, εκπεφρασμένα σε τρέχουσες τιμές 7

ότι η ενίσχυση αυτή θα συμβάλει στην προώθηση της αλληλεγγύης μεταξύ των κρατών μελών και μεταξύ των λαών τους 7

ότι η συνθήκη δεν προβλέπει άλλες εξουσίες εκτός από αυτές που ορίζονται στο άρθρο 235 για την έκδοση του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Χορηγείται ετήσια συνεισφορά στο Διεθνές Ταμείο για την Ιρλανδία, το οποίο καλείται στο εξής «το Ταμείο», για τα έτη 1998 και 1999. Το ποσό της εν λόγω συνεισφοράς προσδιορίζεται στα πλαίσια της ετήσιας διαδικασίας του προϋπολογισμού.

Άρθρο 2

Η συνεισφορά χρησιμοποιείται από το Ταμείο, κατά προτεραιότητα, για σχέδια διασυνοριακής ή διακοινοτικής φύσεως, ειδικότερα για σχέδια που συμβιβάζονται με τους στόχους του ειδικού προγράμματος ενίσχυσης για την ειρήνη και τη συμφιλίωση.

Η συνεισφορά πρέπει να χρησιμοποιείται με τέτοιο τρόπο ώστε να έχει πραγματικές πρόσθετες επιπτώσεις στις εν λόγω περιοχές και συνεπώς να μη χρησιμοποιείται ως υποκατάστατο άλλων δημοσίων ή ιδιωτικών δαπανών.

Η Επιτροπή θα εκπροσωπείται από παρατηρητή στις συνεδριάσεις του διοικητικού συμβουλίου του Ταμείου.

Άρθρο 3

Η Επιτροπή διαχειρίζεται τη συνεισφορά.

Η Επιτροπή υποβάλλει, μέχρι την 1η Απριλίου 1999, έκθεση στην αρμόδια για τον προϋπολογισμό αρχή η οποία θα αφορά, μεταξύ άλλων, τα ακόλουθα θέματα:

- απολογισμό των δραστηριοτήτων του Ταμείου,

- κατάλογο των σχεδίων που έλαβαν ενίσχυση,

- αξιολόγηση τη φύσεως και των επιπτώσεων των παρεμβάσεων, σε συνάρτηση ιδίως με τους στόχους του Ταμείου και με τα κριτήρια που ορίζονται στο άρθρο 2 πρώτο και δεύτερο εδάφιο,

- παράρτημα με τα αποτελέσματα των επαληθεύσεων και ελέγχων που διεξήχθησαν από τον εκπρόσωπο της Επιτροπής ή από τους πληρεξιούσιούς της.

Άρθρο 4

Η ετήσια συνεισφορά καταβάλλεται σε δύο δόσεις ως εξής:

α) προκαταβολή ανερχόμενη στο 80 % καταβάλλεται αφού υπογραφεί εκ μέρους του προέδρου του διοικητικού συμβουλίου του Διεθνούς Ταμείου για την Ιρλανδία, η πρότυπη σύμβαση της Επιτροπής για τη χορήγηση ενισχύσεων, αφού αναληφθεί η δέσμευση να χρησιμοποιηθούν οι συνεισφορές σύμφωνα με τις διατάξεις του άρθρου 2 και αφού γίνει η παραλαβή και αποδοχή, εκ μέρους της Επιτροπής, της ετήσιας έκθεσης δραστηριότητας και των ελεγμένων λογαριασμών του δικαιούχου που αφορούν το προηγούμενο οικονομικό έτος 7

β) το υπόλοιπο 20 % καταβάλλεται μετά την παραλαβή και αποδοχή εκ μέρους της Επιτροπής της ετήσιας έκθεσης δραστηριοτήτων και των ελεγμένων λογαριασμών των δικαιούχων που αφορούν το έτος για το οποίο χορηγήθηκε η κοινοτική συνεισφορά.

Άρθρο 5

Πριν από την 1η Απριλίου 1999, η Επιτροπή οφείλει να υποβάλει έκθεση αξιολόγησης στο Ευρωπαϊκό Κοινοβούλιο και στο Συμβούλιο, στην οποία θα εκτιμάται η ανάγκη συνέχισης των συνεισφορών πέραν του 1999.

Άρθρο 6

Ο παρών κανονισμός αρχίζει να ισχύει την 1η Ιανουαρίου 1998.

Εφαρμόζεται μέχρι τις 31 Δεκεμβρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 286 της 5. 11. 1994, σ. 5.